Document ID: /roh_data/filtered/fineweb-2-filterrobots_roh.jsonl.gz/50823

Il meglier resultat saja d’attribuir al retgav pli grond tar scumessas da sport, scriva Swisslos. Quella sajan d'attribuir a la nova lescha da gieus per daners che ha vulì reducir las scumessas illegalas sin sport cun legalisar talas en Svizra. Plinavant haja la glieud dà ora ina buna part da lur entradas durant las restricziuns da corona per scumessas e lottarias.
Il gudogn net da Swisslos vegn duvrà per scopos d’utilitad publica. Per exempel en il sectur da la cultura e dal sport sco er per l'ambient. En tut vegnan sustegnids var 20’000 projects cun daners da la lottaria.